În cadrul unui studiu, pe măsură ce piața globală ale muncii continuă să solicite profesioniști InfoSec, cea mai recentă cercetare Kaspersky a arătat că 41% dintre companii recunosc că echipele lor de securitate cibernetică au personal insuficient.
Astfel, sondajul "The portrait of the modern Information Security professional" urmărește să evalueze starea actuală a pieței muncii și să analizeze motivele exacte pentru care lipsesc experții în securitate cibernetică. De asemenea, studiul identifică abilitățile și caracteristicile cerute de șefi atunci când angajează personal.1
Concret, respondenții spun că este nevoie de peste șase luni pentru a ocupa o poziție medie de InfoSec. Așa cum era de așteptat, recrutarea pentru funcții de nivel superior durează cel mai mult, 36% dintre companii spunând că necesită aproape un an sau mai mult, în timp ce locurile de muncă pentru juniori pot fi ocupate în cel mai scurt timp – una până la trei luni, potrivit a 42% dintre respondenți.
Aceste cifre sunt alarmante, deoarece companiile care își desfășoară activitatea pentru perioade lungi de timp fără personalul necesar sunt expuse unui risc uriaș. Absența personalului de securitate cibernetică oferă infractorilor oportunități ample de a pătrunde în infrastructura companiei și de a afecta procesele de business.
Întrebați despre cele mai mari provocări în găsirea și angajarea profesionistului InfoSec "potrivit", majoritatea respondenților au menționat o discrepanță între certificare și competențele practice reale (52%) și lipsa de experiență (49%), subliniind că expertiza profesională dovedită este una dintre cele mai importante caracteristici pe care companiile le caută la un practician în securitate cibernetică.
Din punct de vedere financiar, costul mare în angajarea acestor specialiști este un obstacol pentru 48% dintre șefi, iar concurența globală, exprimată prin practici de angajare agresive și competitive de către mai multe organizații, deranjează peste 41% dintre respondenți.
Cifre ca acestea arată că, indiferent dacă o companie găsește în sfârșit candidați care îndeplinesc toate cerințele, nu înseamnă că aceștia vor și lucra pentru compania respectivă, deoarece într-un mediu atât de competitiv, alte organizații îi pot urmări, astfel încât procesul de angajare ar putea continua pe termen foarte lung.
Concret, pentru această cercetare, Kaspersky a chestionat 1.012 profesioniști InfoSec din SUA, DACH (Germania, Austria, Elveția), Marea Britanie, Franța, Italia, Spania, Benelux (Belgia, Țările de Jos și Luxemburg), Brazilia, Mexic, Argentina, Columbia și Chile, Arabia Saudită, Emiratele Arabe Unite, Turcia, Africa de Sud, Nigeria, Egipt, India, Japonia, China, Malaezia, Singapore, Indonezia, Rusia.
Sursa: www.economica.net